AIŠKINAMASIS RAŠTAS

Dėl Molėtų rajono savivaldybės tarybos 2019 m. sausio 24 d. sprendimo Nr. B1-4 „Dėl Molėtų rajono savivaldybės vietinės reikšmės kelių sąrašo patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2019 m. sausio 24 d. sprendimu Nr. B1-4 „Dėl Molėtų rajono savivaldybės vietinės reikšmės viešųjų kelių sąrašo patvirtinimo“ patvirtino Molėtų rajono vietinės reikšmės viešųjų kelių sąrašą. Kelių direkcija 2019 m. spalio 10 d. raštu Nr. 2E-7477 „Dėl vietinės reikšmės kelių sąrašų“ visoms savivaldybėms priminė, kad vienas iš Kelių priežiūros ir plėtros programos (toliau – KPPP) lėšų paskirstymo savivaldybėms kriterijų bus savivaldybių tarybų patvirtintame kelių sąraše nurodytas kelių/gatvių ilgis. Šiuo sprendimu siūloma vietinės reikšmės viešųjų kelių sąrašą papildyti įvažiavimais prie daugiabučių namų, viešųjų objektų, kitų objektų. Papildžius sąrašą būtų galimybė įvažiavimų remontui panaudoti KPPP lėšas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos kelių įstatymas;

Lietuvos Respublikos Vyriausybės 2005 m. balandžio 21 d. nutarimas Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą** Teigiamos pasekmės: Papildžius sąrašą būtų galimybė įvažiavimų remontui panaudoti KPPP lėšas.

Neigiamų pasekmių nebus.

**4. Priemonės sprendimui įgyvendinti**

Papildytas ir savivaldybės tarybos patvirtintas sąrašas bus išsiųstas Lietuvos automobilių kelių direkcijai prie Susisiekimo ministerijos.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius